Järgmine etapp sõidetakse Barcelonas, millest on teada, et seal tulevad autode tegelikud (aerodünaamilised) omadused kõige paremini esile. Teisalt tundub mulle, et ka Istanbuli rada tegi pildi üsna selgeks ja suuri muutusi pole oodata. McLaren pidavat küll mingeid uusi vidinaid auto külge kruvima, ja nagu F1-vanasõna ütleb, ei tohi  McLarenit kunagi alahinnata.